﻿ "I fight for my corner, and I leave when the pub closes" Winston Churchill Medier Danmark:





Danske tidsskrifter:





Foreninger:



Norge:



Sverige:



Danmark:Danske tidsskrifter:Foreninger:Norge:Sverige:



Facebook sletter Stram Kurs-debattører efter DR-henvendelse: ‘Er de med til at påvirke udfald af valg’ Enhver der har været aktiv på den islamkritiske højrefløj ved, at det kan være forbundet med store personlige omkostninger. Bor du på Nørrebro, risikerer du meget nemt at blive antastet i det offentlige rum, eller ramt af hærværk på privatadressen. For langt de fleste risikerer politisk modstand mod Islam at blive en karrieredræber af rang, og gennem årene har flere end ti kommentatorer her på siden bedt mig slette alt de gennem årene har skrevet. Forklaringerne er typisk noget ala: ‘Jeg søger job som gymnasielærer…’. Ideologisk og social stigmatisering kan man godt bekæmpe åbent, men folk flest vil gerne leve et helt almindelig familieliv med alt hvad dertilhører. Debatten foregår i dag i vid udstrækning på Facebook, og selvom markante højrefløjsaktivister og politikere ofte får lukket profiler og bannes, så er det ikke desto mindre den vigtigste platform, hvis man vil nå danskerne. Den nemme kerne-demokratiske løsning er oprettelse af en falsk profil, men det er selvfølgelig også yderst problematisk, må man forstå. DR Nyheder har undersøgte 25 aktive profiler på Stram Kurs’ side, og minsandten om ikke Facebook – også denne gang, slettede profilerne efter statsmediets henvendelse. Public service 2.0. Facebooks Martin Ruby fortæller, at de (skam) også har slettet ‘nogle grupper fra venstrefløjen’. Et kvalificeret bud kunne være ‘Party Rebels’ og den såkaldte ‘Adbust konkurrence’, der nu ikke mere er tilstede på Facebook. Falske profiler ‘kan påvirke, hvad vi andre ser på sociale medier’, fortæller digital rådgiver Astrid Haug i det medfølgende indslag, og ignorerer rask væk, at det drejer sig om anonyme profiler, og sletning af disse har helt den samme effekt. Fra DR Nyheder – Fjernet af Facebook: Falske profiler debatterede hos Stram Kurs. “Falske nyheder og personer, der slet ikke findes, har gennem den seneste tid været genstand for debat. For er de med til at påvirke udfald af valg i den vestlige verden? Nu trækkes fænomenet igen ind i den danske valgkamp. Facebook har nemlig for nylig slettet flere profiler, som på det sociale medie har deltaget i den politiske debat på den yderste højrefløj hos partiet Stram Kurs. … – På Facebook skal man være den, man siger, at man er. Det skal være rigtige mennesker, og man skal bruge sit rigtige navn. Vi ser, at det ofte er fra falske profiler, at for eksempel misinformation og svindelnumre kommer fra, tilføjer Martin Ruby fra Facebook. Flere af de falske profiler har været særdeles aktive i forbindelse med valgkampen. Både på partiet Stram Kurs’ side og på Facebook-sider for andre politikere, hvor de har deltaget i diverse debatter. Flere af profilerne har delt Stram Kurs’ videoer og indlæg, og to af dem har flere gange været ‘tagget’ på de samme billeder og ‘checket ind’ de samme steder som partileder Rasmus Paludan og folketingskandidat Uwe Max Jensen. De har almindelige navne og profilbilleder, der ved første øjekast ser ægte ud. … Falske profiler kan bruges aktivt politisk og skabe røre om for eksempel forskellige emner, forklarer digital rådgiver Astrid Haug. Hun følger folketingsvalgkampen på internettet: – De falske profiler kan gå ind og like opslag og kan gå ind og kommentere – både indhold, man gerne vil have spredt, men man også gå ind på modstanderes side og skabe en dårlig stemning, siger Astrid Haug.” (Bemærk DR Nyheders tørre overskrift: ‘Lukket efter henvendelse’) “Hvorfor har I ikke reageret før på de her profiler?” (DR Nyheder til Facebooks Martin Ruby) “Jeg har også haft lyst til at slette min Facebook-profil, men når jeg så tænker det igennem, vil konsekvensen være, at jeg går glip af alt for mange ting. Sådan tror jeg, at rigtig mange mennesker tænker.” (Astrid Haug cit. i Mandag Morgen, 16. april 2019: Eksperternes dom: Der er intet alternativ til Facebook – endnu) The URI to TrackBack this entry is: http://www.uriasposten.net/archives/101442/trackback RSS feed for comments on this post. Denne weblog er læst af siden 22. juni 2003.



